Peter Schlüter (født 29. august 1963 i København) er en dansk kommunikationskonsulent og politiker, der fra 2006 til 2009 var medlem af Københavns Borgerrepræsentation, valgt for Konservative. Han er søn af den tidligere statsminister Poul Schlüter og dennes første hustru, Majken Steen-Andersen. Peter Schlüter har mest beskæftiget sig indenfor medieverdenen bl. a som fotograf og mediekonsulent. Schlüter blev HF-student fra Ordrup Gymnasium i 1982, og har ingen yderligere formel uddannelse. I 2005 i forbindelse med Louise Freverts kontroversielle hjemmesider, der opfordrede til at sende muslimske mænd i russiske fængsler, kaldte han Dansk Folkeparti for en flok racister. I juni 2007 blev det bekendtgjort, at han er ny folketingskandidat for de Konservative i sin fars gamle valgkreds, Haderslevkredsen. I maj 2009 meddelte han, at han ikke ville genopstille ved kommunalvalget i november. Privat er Schlüter siden 1989 gift med Hanne Jacobsen.